# สงครามในกาซา

| สงครามอิสราเอล–ฮะมาส |
| --- |
| ส่วนหนึ่งของ ความขัดแย้งอาหรับ–อิสราเอล |
|  สถานการณ์โดยรอบฉนวนกาซา: สีแดงหมายถึงฉนวนกาซา ในขณะที่สีน้ำเงินหมายถึงดินแดนของอิสราเอลซึ่งมีการรายงานการมีอยู่ของกลุ่มติดอาวุธปาเลสไตน์ |
|

|  |  |
| --- | --- |
| วันที่ | 7 ตุลาคม ค.ศ. 2023 – ปัจจุบัน |
| สถานที่ | อิสราเอล, ปาเลสไตน์ และทางตอนใต้ของเลบานอน |
| สถานะ |
ดำเนินอยู่ |
| ดินแดน เปลี่ยนแปลง |
กาซาเกือบร้อยละ 75 ตกอยู่ภายใต้กองทัพอิสราเอล (ตามประมาณการของ IDF) โดยสงครามเพื่อการยึดครองฉนวนกาซาของอิสราเอลโดยสมบูรณ์ยังคงดำเนินอยู่ |

 |
| คู่สงคราม |
|  ฮะมาส PIJ PFLP  DFLP  ฮิซบุลลอฮ์ ถ้ำสิงห์  เยเมน  อิหร่าน  |  อิสราเอล **สนับสนุน**  สหรัฐ  สหราชอาณาจักร  ฝรั่งเศส  เยอรมนี |
| ผู้บังคับบัญชาและผู้นำ |
|  มุฮัมมัด อัล-ดาอิฟ  อาบู โอไบดา |  เบนจามิน เนทันยาฮู  ไอแซก เฮอร์ซอก  โยอาฟ กัลแลนต์  เฮอร์ชี ฮาเลวี  โคบิ ชาบไต  นิมโรด อาโลนี  โจนาธาน สเตนเบิร์ก  **†** |
| หน่วยที่เกี่ยวข้อง |
|  กองพลน้อยอัลกอสซัม กองพลน้อยอัลกุดส์ กองพลอาบู อาลี มุสตาฟา  กองพลต่อต้านแห่งชาติ  กองทัพเยเมน |  กองทัพอิสราเอล  ตำรวจอิสราเอล |
| กำลัง |
|
25,000 ถึง 40,000+ คน |
529,500 คน |
| ความสูญเสีย |
| **ฉนวนกาซา เสียชีวิตอย่างน้อย 34,388+ คน
* บาดเจ็บอย่างน้อย 77,437+ คน
* สูญหายประมาณ 8,000+ คน

**ในอิสราเอล กลุ่มติดอาวุธเสียชีวิตประมาณ 1,609 คน
* กลุ่มติดอาวุธถูกจับ 200+ คน
 | **อิสราเอล ผู้เสียชีวิตประกอบด้วย
	+ พลเรือน 825 คน
		- ชาวอิสราเอล 695 คน
		- ชาวไทย 33 คน
		- อื่น ๆ 76 คน
	+ กองกำลังทหารและกลุ่มสนับสนุน 678 คน
* บาดเจ็บอย่างน้อย 10,580+ คน
* ถูกจับและลักพาตัว 253 คน รวมถึงคนไทย
 |

เมื่อวันที่ 7 ตุลาคม ค.ศ. 2023 กลุ่มติดอาวุธชาวปาเลสไตน์ ซึ่งส่วนใหญ่เป็นกลุ่มฮะมาส และญิฮาดอิสลามปาเลสไตน์ ร่วมกับกลุ่มอื่น ๆ เช่น กลุ่มแนวร่วมประชาชนเพื่อการปลดปล่อยปาเลสไตน์ ได้เปิดฉากการโจมตีครั้งใหญ่ต่ออิสราเอลจากฉนวนกาซา ในรูปแบบของจรวดโจมตีและการโจมตีต่าง ๆ การรุกรานข้ามพรมแดนเข้าสู่อิสราเอล โดยกลุ่มฮะมาสได้เรียกปฏิบัติการนี้ว่า "**ปฏิบัติการน้ำท่วมอัล-อักศอ**" ถือเป็นความขัดแย้งที่มีการเผชิญหน้ากันตรง ๆ ภายในดินแดนของประเทศอิสราเอลนับตั้งแต่สงครามอาหรับ–อิสราเอล พ.ศ. 2491

มีรายงานการยิงจรวดไม่ต่ำกว่า 3,000 ลูกเข้าไปในประเทศอิสราเอลจากฉนวนกาซาในระหว่างที่กลุ่มติดอาวุธได้แทรกซึมเข้าไปในดินแดนของอิสราเอล ส่งผลให้มีชาวอิสราเอลเสียชีวิตประมาณ 700 คน โดยรัฐบาลอิสราเอลได้ตอบโต้โดยการประกาศสถานะสงครามและเปิดปฏิบัติการดาบเหล็ก (Operation Iron Swords) ต่อกลุ่มฮะมาส

กลุ่มติดอาวุธฮะมาสได้ประกาศว่าประเทศอิหร่านสนับสนุนการโจมตีในครั้งนี้ และต่อมาอิหร่านก็ได้ออกมาแถลงสนับสนุนและช่วยวางแผนการโจมตี และเพื่อเป็นการตอบโต้ต่อเหตุการณ์ความรุนแรงในครั้งนี้ รัฐบาลสหรัฐอเมริกาได้ประกาศว่าได้ทำการเคลื่อนเรือรบ เครื่องบินรบ และอุปกรณ์ทางทหารต่าง ๆ ไปยังเมดิเตอร์เรเนียนตะวันออก อีกทั้งยังประกาศว่าจะสนับสนุนอิสราเอลในเรื่องของอุปกรณ์ทางการทหาร ในขณะที่ผู้นำชาติตะวันตก อินเดีย ไต้หวันและชาติอื่น ๆ ได้ออกมาประณามการโจมตีของกลุ่มฮะมาสต่ออิสราเอล

วันที่ 14 เมษายน พ.ศ. 2567 ประเทศอิหร่านได้ยิงขีปนาวุธเข้าไปยังประเทศอิสราเอลนับเป็นการขยายวงกว้างของสงคราม

## ชื่อ

กลุ่มติดอาวุธชาวปาเลสไตน์ขนานนามการโจมตีของพวกเขาว่า **ปฏิบัติการน้ำท่วมอัล-อักศอ** (อาหรับ: عملية طوفان الأقصى, อักษรโรมัน: *ʿamaliyyat ṭūfān al-ʾAqṣā*), ขณะที่อิสราเอลประกาศการเริ่มต้นความพยายามตอบโต้ที่เรียกว่า **ปฏิบัติการดาบเหล็ก** (ฮีบรู: מבצע חרבות ברזל, อักษรโรมัน: *Mivtsa charvot barzel*). สำนักข่าวและผู้สังเกตการณ์หลายแห่งได้กล่าวถึงความขัดแย้งที่กำลังดำเนินอยู่ว่าเป็น **อินติฟาดาครั้งที่ 3** The *Sunday Telegraph* เรียกความขัดแย้งครั้งนี้ว่าเป็น "เหตุการณ์ 9/11 ของอิสราเอล"

## เส้นเวลา

## ผู้สูญเสีย

### ผู้สูญเสียต่างชาติและสองสัญชาติ

เมื่อวันที่ 11 ตุลาคม หนังสือพิมพ์*เดอะวอชิงตันโพสต์*รายงานว่า บุคคลจาก 24 ประเทศถูกสังหารหรือสูญหายระหว่างความขัดแย้งดังกล่าว

ผู้สูญเสียต่างชาติในสงครามอิสราเอล–ฮะมาส ค.ศ. 2023| ประเทศ | เสียชีวิต | ถูกลักพาตัว | สูญหาย | อ้างอิง |
| --- | --- | --- | --- | --- |
|  ฝรั่งเศส | 35 | ไม่ทราบ | 9 |  |
|  ไทย | 33 | 18 | 0 |  |
|  สหรัฐ | 32 | ไม่ทราบ | 13 |  |
|  ยูเครน | 24 | ไม่ทราบ | 8 |  |
|  รัสเซีย | 19 | 2 | 7 |  |
|  เนปาล | 10 | 17 | 1 |  |
|  อาร์เจนตินา | 9 | ไม่ทราบ | 20 |  |
|  โปรตุเกส | 9 | 0 | 3 |  |
|  เอธิโอเปีย | 7 | 0 | 0 |  |
|  แคนาดา | 6 | ไม่ทราบ | 2 |  |
|  สหราชอาณาจักร | 6 | ไม่ทราบ | 10 |  |
|  โรมาเนีย | 5 | 1 | 2 |  |
|  ออสเตรีย | 4 | ไม่ทราบ | 1 |  |
|  ชิลี | 4 | 1 | 0 |  |
|  จีน | 4 | 0 | 2 |  |
|  ฟิลิปปินส์ | 4 | ไม่ทราบ | 2 |  |
|  เบลารุส | 3 | ไม่ทราบ | 1 |  |
|  บราซิล | 3 | ไม่ทราบ | 0 |  |
|  เลบานอน | 3 | 0 | 0 |  |
|  ตุรกี | 3 | ไม่ทราบ | ไม่ทราบ |  |
|  โคลอมเบีย | 2 | ไม่ทราบ | ไม่ทราบ |  |
|  ปารากวัย | 2 | ไม่ทราบ | 2 |  |
|  เปรู | 2 | ไม่ทราบ | 5 |  |
|  แอฟริกาใต้ | 2 | ไม่ทราบ | ไม่ทราบ |  |
|  ซีเรีย | 2 | 0 | 0 |  |
|  ออสเตรเลีย | 1 | ไม่ทราบ | ไม่ทราบ |  |
|  อาเซอร์ไบจาน | 1 | ไม่ทราบ | ไม่ทราบ |  |
|  กัมพูชา | 1 | 0 | 0 |  |
|  เอสโตเนีย | 1 | 0 | 0 |  |
|  เยอรมนี | 1 | 5 | ไม่ทราบ |  |
|  ฮอนดูรัส | 1 | ไม่ทราบ | ไม่ทราบ |  |
|  ไอร์แลนด์ | 1 | ไม่ทราบ | ไม่ทราบ |  |
|  อิตาลี | 1 | ไม่ทราบ | 2 |  |
|  คาซัคสถาน | 1 | 0 | 0 |  |
|  ลัตเวีย | 1 | 0 | 0 |  |
|  ลิทัวเนีย | 1 | 0 | 0 |  |
|  สเปน | 1 | 1 | 0 |  |
|  ศรีลังกา | 1 | 2 | 2 |  |
|   สวิตเซอร์แลนด์ | 1 | ไม่ทราบ | ไม่ทราบ |  |
|  เดนมาร์ก | 0 | 1 | 0 |  |
|  เม็กซิโก | 0 | 2 | 0 |  |
|  เซอร์เบีย | 0 | 1 | 0 |  |
|  แทนซาเนีย | 0 | 0 | 2 |  |

## ปฏิกริยาของนานาชาติ

*บทความหลัก :* *ปฏิกิริยาของนานาชาติต่อสงครามอิสราเอล–ฮะมาส พ.ศ. 2566*

## หมายเหตุ

## อ้างอิง

## แหล่งข้อมูลอื่น

* การอัปเดตสดของนิวยอร์กไทม์ส